Imtella' Marzu 22, 2021 Fi Bristol, għadd ta' pulizija sfaw attakkati wara li eluf ta' persuni ħarġu jipprotestaw fit-toroq. Dan minkejja li kien hemm twissijiet biex in-nies ma jattendux għal dawn id-demostrazzjonijiet. Uħud mill-Pulizija sofrew ksur u vannijiet ta' pulizija ngħataw in-nar. Dan kollu seħħ fiċ-ċentru ta' Belt ta' Bristol. Il-folla nġabret sabiex tipprotesta kontra l-abbozz ta' liġi dwar il-pulizija u l-kriminalità fil-pajjiż, li n-nies qed issejjaħlu "kill the bill". Jekk jidħol fis-seħħ dan l-abbozz, li qed jiġi diskuss dil-ġimgħa, se jagħti poter lill-pulizija li jillimitaw u jkollhom kontroll fuq id-demostrazzjonijiet.